ኣቦይ ታፈረ ኣብ ትግራይ እገላ ኣብ ዝበሃል ቦታ ካብ በዓልቲ ቤቶም ኣደይ ሓጉሽ ገረማረዕኣም ሓሙሽተ ቆልዑት ዝወለዱ፡ ኣብቲ ከባቢ ዝተኸበሩ ሕፉር ኣቦ'ዮም። ኣብቲ ገዛ ምዕባይን ምንኣስን ኮይኖም ዝዓበዩን ድሕሪ እቲ ኣሰቃቒ ፍጻሜ "ኣሕዋት ኣብ ሓደ ዓውደ ዉግእ" ዝብል መጽሓፍ ዝተጻሕፈሎም ክልተ ወተሃደራዊ መኮንናት እምበኣር ካብ እንዳ ኣቦይ ታፈረ'ዮም ተወሊዶም። ለገሰ ታፈረን ጆርጆ ታፈረን ምዕባይን ምንኣስን'ዮም። ኣብ ትግራይ ተወሊዶም ደሓር ምስ ወለዶም ናብ መሬት ኤርትራ ከይዶም ዝዓበዩ እዞም ደቂ ሓንቲ ማህጸን ኣሕዋት ኣብቲ ሽዑ እዋን ኣብ ትግራይ ኮነ ኤርትራ ዝካየድ ዝነበረ ዕጥቃዊ ቃልሲ ኣንጻር ደርጊ ተሰሊፎም። ፈለማ ለገሰ ታፈረ ናብ ተጋደልቲ ህወሓት ቀጺሉ ድማ ጆርጆ ታፈረ ናብ ተጋደልቲ ህዝባዊ ግንባር ተጸምቢሮም ኣንጻር ሰራዊት ደርግ ክቃለሱ ወሲኖም። "ሓወይ ብዘለዎ ኮይኑ ወያነ፡ ኣነ በዚ ኮይነ ሻዕቢያ እናበልኹ ይሰርሕ ነይረ" "ኣብ ኲናት ኩሉ ኢኻ ትስእል" ለገሰ ንምንኣስ ሓዉ ጆርጆ ናብቲ ንሱ ተጠርኒፉ ዝቃለሰሉ ዘሎ ህወሓት መጺኡ ንኽቃለስ ዝተፈላለዩ ደብዳቤታት እኳ እንተሰደደሉ ተጋዳላይ ህዝባዊ ግንባር ኮይኑ ዝቃለስ ዝነበረ ጆርጆ ግን " ዘይኩሉ ሓደ እዩ፡ ቃልስና ኣንጻር ደርግ ክሳብ ዝኾነ በብዘለናዮ ንቃለስ ኣነ ኣብዚ ጥዕሙኒ'ዩ ዘሎ" ብምባል ኣቕበጾ። ክልቲኦም ኣሕዋት በብጥርናፈኦም ኮይኖም ንስርዓት ደርጊ ስዒሮም ለገሰ ንኣዲስ ኣበባ እንትኣቱ፡ ጆርጆ ድማ ንኣስመራ ኣትዩ ዓወት ቃልሶም ምስ ሓፋሽ ህዝቦም ኮይኖም ኣስተማቒሮሞ። ምንጪ ስእሊ, col. legese ዘይሰላማዊት ግንባር ሰላሞ ብናይ ክልትኤን ሃገራት መንግስታት ፖለቲካዊ ፕሮፖጋንዳ ማዕኸናት ዜና ስብከተ ጽልእን ናይ ሃገርካ ኣድሕን ጻውዒትን መንእሰይ ናብ ኩሉ ግንባራት ተሚሙ። ከም ሳዕቤኑ ድማ ምሕረት ዘይብሉ ኵናት ክካየድ ግድን ስለዝኾነ እቶም ደቂ ሓንቲ ማህጸን'ውን በብዕላምኦም ተሰሊፎም ኣብ ሓንቲ ግንባር ተራኺቦም። ኮለኔል ለገሰ ታፈረ ኣዛዚ መከናይዝድ ሰራዊት ኢትዮጵያ ኮይኑ ጆርጆ ታፈረ ድማ ኣብ ኣሃዱ 161 ሰራዊት ኤርትራ ኣዛዚ በጦሎኒ ኮይኑ ኣብ ግንባር ሰላሞ ተራኺቦም። ውግእ ሰብ ዝበልዕ፡ ንብረትን ጥሪትን ዘባድም አዕናዊ እዩ። ኣብ ሓንቲ መደብ ደቂሶም ንዝዓበዩ ደቂ እኖ'ውን እምበር ኣይገደፈን። ካብ ኵናት ጽቡቕ የለን፡ ብወገን ኤርትራ ሰራዊት መሪሑ ናብ ግንባር ሰላሞ ዘምርሐ ጆርጆ ታፈረ፡ ሓዉ ወደ'ዲኡ ብወገን ኢትዮጵያ ካብ ዝእዘዝ ቦምባታት ታንኪን ሰራዊትን ተወቂዑ ኣብዛ ሰላማዊት ዘይኮነት ግንባር ሰላሞ ሓንሳብን ንሓዋሩን ዕረፍቲ ወሲዱ ካብዛ ዓለም ተሰናቢቱ። ኮለኔል ለገሰ ታፈረ እውን ምንኣስ ሓዉ ካብ ዝእዝዞም ሰራዊት ብዝተኮስዎ ጥይት ተወቒዑ ሓንቲ እግሩ ስኢኑ፡ ሰንኪሉ ካብታ ሽማ ዝኸበዳ ሰላሞ ህይወቱ ሒዙ ተመሊሱ። ሓዲሽ ምዕራፍ ኢትዮ ኤርትራ ድሕሪ 20 ዓመት ኩናትን ወጥርን ኲናት ኢትዮ-ኤርትራ ብዓይኒ ጋዜጠኛታት ሃገራት ኢትዮጵያን ኤርትራን ተመሊሰን ናብ ኵናት ምእታወን ኣዝዩ ከምዘሕዘኖ ዝገልጽ ኮለኔል ለገሰ "ኣሕዋት ህዝብታት ትግራይ ኤርትራን ብሰንኪ ሽርሕታት ግዳማውያን ሓይልታት ኣብ ክልተ ተኸፊሉ ከበቅዕ ተመሊሱ ብደም ክጋጨብ ኣዝዩ ዘሕዝን ክስተት'ዩ" ይብል። "ታሕታይን ላዕላይን ሰላሞ፡ ናተይ ተልእኾ'ዩ ነይሩ፣ ንሱ (ሓዉ ጆርጆ ታፈረ) ድማ ኣብ መበል 161 ኮር መራሒ ቦጦሎኒ ኮይኑ ናብቲ ግንባር ከምዝመጽአ ስለያዊ ሓበሬታ ነይሩኒ። ስለዚ ናተይን ናቱን ኣሃዱታት'የን ገጢመን" እናበለ ዛንትኡ ንቢቢሲ ትግርኛ ዘካፈለና ኮለኔል ለገሰ " ኣብቲ ኵናት ንሱ ተሰዊኡ ኣነ ድማ ተወጊአ ሰንኪለ" ክብል ስንብራት እቲ ኵናት ኣብ ክልትኡ ህዝብታት ይገልጽ። እተን ታንክታት ልዕል ኣቢልካ ከይትሰደን እቲ ኵናት ምስተጀመረ ኣዘዝቲ ሰራዊት ኢትዮጵያ፡ ኮለኔል ለገሰ ብዝተመደበሉ ዓውደ ግንባር ሰላሞ ብወገን ኤርትራ ድማ ሓዉ ጆርጆ ታፈረ ከምዝተመደበ መጽናዕቲ ስለዝነበሮም ንኮለኔል ለገሰ "ምስ ሓውካ ካብ እትዋጋእ ቦታ ዘይንቕየረካ" ከምዝበልዎን ደሓር ከኣ "ኣዛዚ ታንከኛ ስለዝነበረኩ 'ንሓውካ ከይተረክብ ክትብል ቦምባ ታንክታት ዒላማ (ታርጌት) ከይተስሕቶ' ኢሎም ብጾተይ ቀይዐሙለይ" ክብል ተዘክርኡ የካፍል። ንሱ ግን "ዕላማ ዕላማ እዩ፡ ስለዚ ግዲ ኣይብልኩሙን ዒላማ ኣይስሕትን እየ" ከምዝበሎም ምስ ቢቢሲ ኣብ ዝነበሮ ጻኒሒት ሓቢሩ። ወላዲኦም ኣይተ ታፈረ ኣብ እዋን ዕጥቃዊ ቃልሲ ከምዝዓረፉን ወላዲቶም ግን ክሳብ ቀረባ እዋን ብህይወት ምንባረን ዝዝክር ኮለኔል ለገሰ ክሳብ ዕለተ ሞተን ግን እቲ ዛንታ ኾነ 'መስዋእቲ' ወደን ከምዘይፈለጣ ሓቢሩ። ብሓፈሻ ግን ኣብ ትግራይ ዘለዉ ኾነ ኤርትራ ዘለዉ ኣባላት ስድራ ቤት፡ በቲ ዝተፈጠረ ኩነታት ሕጉሳት ከምዘይኮኑን ኣዝዮም ከምዝሓዘኑን'ዩ ዝገልጽ። እዚ ኩሉ ሓሊፉ፡ ክልትኦም ኣሕዋት ተወሊዶም ዝዓበዩላ እገላ መንእሰያታ ፎቖዶ ስዑድን የመንን ኣደዳ ባሕርን ምድረበዳን ኮይኖም ክርእዮም እንከሎ፡ ድርብ ሓዘን ከምዝፈጠረሉ ኮለኔል ለገሰ ታፈረ ዛንትኡ ኣጻዊቱና። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
